Boererate.com: Gratis inenting teen servikale kanker
Gratis inenting teen servikale kanker
Meisies in graad 4 wat 9 jaar of ouer is en in 'n openbare skool in Suid-Afrika is sal vanjaar gratis ingeënt kan word teen die menslike papilloom-virus (MPV). 80% van servikale kanker word veroorsaak deur die virus wat seksueel oordraagbaar is.
Laerskole sal besoek word vir die immunisering. Die meisies moet twee keer ingeënt word vir die inenting om effektief te wees. Die eerste inentings is van 10 Maart to 11 April 2014, en die tweede van 29 September to 31 Oktober 2014.
Soos met enige inenting kan die boarm rooi en seer word. Die entstof maak egter nie die kind siek nie.
Hierdie veldtog om negejarige skoolgaande dogters in te ent, sal elke jaar vir die volgende drie jaar plaasvind. Die verspreidingsprogram sal daarna herevalueer word.
Die entstof Ceravic is ook by dokters en apteke beskikbaar, maar dan is dit nie gratis nie. Dit moet toegedien word voor meisies seksueel aktief raak.